Lanartea

'Album' (azken emanaldia)
2023-05-13 21:00 - 2023-05-14 00:00 (Europe/Madrid) | Lekuona Fabrika (Errenteria)
Antzerkia
Egungo gazteei ezarritako etiketei buruz mintzo da Formol Laborategia Album obran. Hala dio sinopsiak: “Millennialok oinordetzan hartutako erantzukizunak kudeatu ezinean gabiltzanaren diagnosia jaso dugu. Ondorengo hitzekin definituak izan gara: infantilak, prekarioak, frustrazioari intoleranteak, grinarik gabeak, bizitzan galduak, gainformatuak. Ados, sintomatologia guzti hori geure gainean zamatuko dugu. Gure belaunaldiaren etiketen jabe bihurtuko gara. Baina zer daukagu guk esateko? Zer espero da gutaz? Nor gara gu? Ikerketa hau ez da autopsia bat, ez da erretratu bat, ez da selfie bat. Formol Laborategiaren lehen Albuma da”.
Edurne Azkarate da obraren zuzendaria; Intza Alkain eta Mikel Ibarguren ari dira aktore lanetan. Azken aldiz emango dute gaur. Merina Gris musika taldeak kontzertua egingo du segidan.

'Igaro' + 'Uraren oldea'
2023-05-13 21:00 - 2023-05-14 00:00 | Baratza Aretoa (Gasteiz)
Antzerkia
Zurrunbilo egitarauaren barruan, Maren Basterretxeak Igaro obra emango du. Antzerki fisikoko obra labur horretan, txotxongilo baten laguntza du Basterretxeak, kutxa handi bati tiraka espazio hutsa lapurtzen duen emakume baten istorioa kontatzeko. Segidan, Peru Galbetek Uraren Oldea ikusteko-entzuteko sentikaria eskainiko du, ahots, loop-a eta bideo proiekzioa uztartuz.

'Eresia. Lurra arin bekizu, ama'
2023-05-14 21:00 - 22:00 | Baratze pilotaekua (Segura)
Antzerkia
Udalbiltzaren Geuretik Sortuak bekari esker gauzatu zuen Oier Zuñigak Eresia proiektua, Eneko Gil dantzaria eta Belen Cruz aktorea oholtzakide zituela. Zurrunbilo jaialdiaren barruan emango dute gaur.
Dolua arintzeko asmoz, arte praktiken bidez, nahi bezain besteko dispositiboak aktibatzeko aldarria da obra. Halako egoeretan bizitakoaren errepresentazioa baino, dolua osatzeko ibilbidea esperientzia multifuntzionaletan garatzeko praktika izan nahi du. Galdu dugun senideak utzitako hutsunea berrosatzeko, errituek bete dezaketen lekuari so eginez, hauek berrasmatu eta era askotara bizitzeko gonbita da.

'Hiru kortse, azukre asko eta brandy gehiegi'
2023-05-18 20:30 - 21:30 | Biteri Kultur Etxea (Hernani)
Antzerkia
Aurtengo Donostia Antzerki Saria irabazi du lan honek. Emakume 1, emakume 2, emakume 3, kanpai hotsekin batera, puntual elkartzen dira merienda mahai baten inguruan. Tisana, pasta, azukre eta pastelitoz betetzen dituzte gorputzak, beraien egunerokotasunaz hitz egiten duten bitartean. Ba ote dakite, beraien bizitza beste norbaitek kontatua izan dela? Zein begiradatik izan dira sortuak emakume hauek? Nork idatzi du tinta lodiz historia? Historia kontatu diguten bezalakoa da?
Horiexek Kamikaz kolektiboaren eta Ttak Teatroaren ekoizpen honetan Iraia Eliasek, Amancay Gaztañagak eta Erika Olaizolak planteatzen dituzten galderak, kortse sozial inposatuei buruzko gogoeta hauspotzeko.

Garazi Arrula + Esti Martinez
2023-05-23 20:00 - 21:30 | Karrikiri elkartea (Iruñea)
Literatur solasaldia
Garazi Arrulak Lurraz beste liburua eman berri du, eta Esti Martinezek Animalia domestikoak. Euren lanei buruz hitz egingo dute, Uxue Rey kazetariak aurkeztuko du solasaldia.

'Lur ilaundun loreak'
2023-05-23 20:30 - 21:30 | Nafar Ateneoa (Iruñea)
Aurkezpena
2023ko Maiatzaldian Lur ilaundun loreak liburua aurkeztuko du Txomin Heguy idazleak, Ines Castiella lagun duela eta Joxemiel Bidador poesia taldearekin batera.

'Azpimarrak'
2023-05-24 20:30 - 21:30 | Karrikiri elkartea (Iruñea)
Liburu aurkezpena

Nere Baldaren Azpimarrak liburuaren aurkezpena. Uxue Razkinek egingo ditu aurkezpenaren gidaritza lanak eta egilea bera ere bertan izango da.

'Lavinia' (estreinaldia)
2023-05-24 20:30 - 21:30 | Arriaga Antzokia (Bilbo)
Antzerkia
Lavinia hezur eta mamizkoa da. Bizi da, arnasa hartzen du eta hitz egiten du, guk bezalaxe. Baina, kontua da poeta batek “idatzi egin” zuela. Izan ere, gizateriaren obra gailenetako baten bigarren mailako pertsonaia bat da, eta antzeztokian hitza hartu eta istorioaren bere bertsioa kontatzea erabaki du. Txanponaren aurkia, agerikoa, Eneas heroi aparta izan bada beti. Ifrentzua ezagutzeko txanda da, bada.
Intriga, misterioa, maitasuna, gerra, estrategia eta natura ditu hizpide Kabia Teatro konpainiaren lan honek. Ursula K. Le Guinen Lavinia eleberria abiapuntu hartuta, Eneida dakar gogora. Juana Lorren zuzendaritzapean arituko dira oholtzan: Yolanda Bustillo, Aitor Guisasola, Amets Ibarra, Karmele Larrínaga, Javier Liñera eta Iñaki Urrutia.

Ruper Ordorika
2023-05-25 19:30 - 20:30 | La Bota (Lizarra)
Kontzertua
Euskal musikaren erraldoi hau bakarka arituko da gaurkoan.

'Anonyme Popular'
2023-05-25 20:00 - 21:30 | San Agustin Kultur Gunea (Durango)
Ikus-entzunezko bertso jarriak
Anonyme Popular Igor Elortza bertsolari durangarraren proiektu berria da, eta Azpeitian estreinatuko du gaur, bertako Dinamoaan sormen egonaldia egin ostean.
Bere izenean eta besteren abizenean arituz, nitasun garaikide ertzdun bat dakar hitzetara Elortzak, gutasun lanbrotsu baten erdian. Bertsoen hitzaren eta ahotsaren jarrera bereizgarri berekoak dira Rafa Ruedarekin landu dituen doinuak eta soinuak ere. Rapa, trapa, popa, funkya, mundurako erritmoak… Bertso-kantaro aurkituko da sorpresaz entzulea, aldiro, aldiaren kontraesanetara ertz ezberdinetik hurbiltzeko.

Azpeitiko Kulturaz kooperatibako ikus- entzunezko narrazioen sortzaileekin osatzen da zuzeneko emanaldia, bertsoen hariari eta musikaren aireari paisaiak erantsiz; paisaia humanoak, urbanoak, mundanoak.

'Pertsona eta pertsonaia'
2023-05-25 20:30 - 21:30 | Euskaldunon Biltoki (Txatrea, Iruñea)
Hitzaldia
Itziar Ituño aktoreak bere esperientziatik hitz egingo du.

Lumi
2023-05-25 21:00 - 22:30 | O-ko Andre Maria Plaza (Iruñea)
Kontzertua
Kantu eta Hitza musika zikloaren barnean, Lumi taldeak kontzertua eskainiko du O-ko Andre Maria Plazan. Nahia Zubeldiak (ahotsa eta gitarra elektrikoa) eta Manu Matthysek (elektronika) osatzen duten elektro-pop bikoteak iaz argitaratu zuen Bezperen dirdira, euren laugarren diskoa.
Sarrera doakoa lekua bete arte; euria eginez gero, kontzertua Erraldoien Txokoan izanen da.

'Loreak Belaunetan'
2023-05-26 19:30 - 21:00 | Ducontenia gela (Donibane Lohizune)
Emanaldia + solasaldia
Zazpi artista gazte beren ametsez, ekinez eta ezinez hizketan. Belaunaldi berriei gure kultur ekosisteman opa zaien tokiari begiratzen hasteko abiapuntu posible bat. 40 minutu eskaseko dokumentala, Lanartea Elkarteak ekoitzia.
Filma eman ostean, solasaldia egingo dute Txomin Dhers musikariarekin eta filmaren zuzendariarekin.

Aitor Arregi, Jon Garaño eta Jose Mari Goenaga solasean
2023-05-26 20:00 - 21:30 | Koldo Mitxelena kulturgunea (Donostia)
Hitzaldia
KM Kulturuneak Donostiako Zinemaldiaren urte osoko Z365 atalarekin eta Elías Querejeta Zine Eskolarekin batera antolatutako solasaldia, Zinemagileen Arteko Elkarrizketak zikloaren testuinguruan.
Aitor Arregi, Jon Garaño eta Jose Mari Goenaga zinemagileek bi hamarkada daramatzate elkarlanean filmak egiten, Moriarti Ekoizpenak izenpean. Besteak beste, Loreak (2014) eta Handia (2017) filmak zuzendu dituzte.
Mikele Landaren gidaritzapean, beraien hastapenetatik abiatu eta egun eskuartean dituzten erronkei buruz mintzatuko dira. Tartean, amaitzear duten Balenciaga telesailaren sortze prozesuaz.

'Postdatarik gabeko gutunak' (estreinaldia)
2023-05-26 21:00 - 22:00 | Leidor Antzokia (Tolosa)
Antzerkia
Mikelek 5 urte eman ditu preso, eta ordu bete geratzen zaio bizimodu berri bat hasteko. Ordu bete hau inoiz parez pare ezagutu ez duen igorle misteriotsu bati eskainiko dio. Izan ere, azken hilabetetan gutun misteriotsu batzuk jaso ditu bere burua identifikatu ez duen norbaiten partetik. Eskutitz guztiek ezaugarri bera dute; postdataren lekua hutsik uzten du idazleak.
Charlotez jantzitako pianista mutu baten laguntzaz, bere bizitzaren errepaso bat egingo du jasotako gutunak gogoratuz, igorle misteriotsua nor den jakin arte.
Xake konpainiak ekoitzi eta Getari Etxegaraik zuzendu du Kepa Errastiren obra hau. Aktore lanetan ari dira: Errasti bera eta Nerea Ariznabarreta.

'Quo'
2023-05-26 21:00 - 22:00 | Serantes Antzokia (Santurtzi)
Dantza
Ba al dago tokirik dantzarako? Nola aurkitu birtualtasunak une oro gorputzaren erritualitate edo zeremonia hori, mugimendua, zatitzeko mehatxua egiten duen mundu batean? Dantzaz-en ekoizpen honek Gil Harush eta Hilde Koch koreografoen lanen bitartez egiten dituzte galderok. Arrantza-tradizio zaharrak eszenara eramaten dituen mosaiko bat osatzen duten hiru pieza sinatzen dituzte bi artistok; etengabe konektatuta egoteak sortzen digun antsietatea islatzeko; edo lasaitasuna aurkitzeko antzinako lurralde eder bat birsortzeko lau elementu naturalei buruz hitz egiteko.

Su Ta Gar
2023-05-26 21:00 - 22:30 | Totem aretoa (Atarrabia)
Kontzertua
30 urte baino gehiago dira Su Ta Gar talde aitzindaria zuzenekoak ematen hasi zela. Euskal Herrian heavya euskalduntzea lortu zuen taldea da Eibarrekoa. Alarma diskoa aurkezteko biran ari da taldea.

'Bizitzaren maskaradak'
2023-05-26 21:30 - 23:00
Antzerkia
Taupada antzerki taldeak bederatzi mikroantzerki bildu ditue antzezlan honetan, eta pertsonaiek egoera desberdinak biziko dituzte: maitasun eta askatasun eza, gaizki ulertuak, bakardadea, maitasun debekatuak, maltzurkeria, bikoteen arteko arazoak eta ezkutuko desioak… Istorio guztiak kaleidoskopio batean bildu dituzte.
Edurne Lasak zuzendu du obra, eta Jose Mari Larrañagak egin ditu teknikari lanak. Aktore lanetan, berriz, hauek arituko dira: Dani Zelaia, David Rodriguez, Edu Ayesta, Gorka Luna, Ibai Leon, Maixus Otaegi, Nagore Cid, Oihane Gartzia, Ruben Markina eta Sara Iriondo.

Argi Bidea Jaialdia
2023-05-27 18:30 - 2023-05-28 03:00 | Arbizuko Plaza
Urteurren festa
Arbizuko Argi Bidea Gazte Asanbladak 55. urteurrena ospatuko du. Horretarako, egun osoko egitaratua antolatu dute. 17:30etatik aurrera elektrotxaranga eta 20:00etatik aurrera ZETAK, Nafarroa 1512, Raimundo El Canastero, Skabidean eta beste hainbat taldek kontzertua eskainiko dute.

'Besarkada'
2023-05-27 20:00 - 21:00, 2023-05-28 20:00 - 21:00 | Fundicion (Bilbo)
Dantza
Nerea Martinezek Natalia Garcia dantzariaren eta Monica Lavandera diseinatzailearen konpainian ondu zuen proiektu hau, Azala Kreazio Espazioan, eta Eszenabide 2020 saria jaso zuen, Prozesuko Proiektu Onenari.
Emakume bikote bat, bi gorputz, bi eskultura, bidaian zehar soinu-paisaia batean biltzen dituena, eta bidaiak berak hainbat zirrara gogora ekartzen dituela, bizitzan zehar jasotako ezin konta ahala besarkaden zirrarak.

'Irabazi'
2023-05-27 21:00 - 22:00 | Euskalduna Jauregia (Bilbo)
Antzerkia
“Partehartzea da garrantzitsuena”. Hala dio esaldiak, baina gaur egungo gizartea lehiakorra, krudela eta fidakaitza da. Irabaztea da helburua. Irabazi ala hil. Baina Félixek ez daki zer den hori. Bizitza guztian ez du ezer irabazi, ez da irabazle sentitu… erdibideko mediokre bat izan da beti. Gaur gauean, ordea, Felixek sari bat jasoko du. Irabazi egingo du. Galtzen irakatsi digute, baina irabazten ba al dakigu?
Jon plazaola da Txalo Produkzioak-en ekoizpen honetako protagonista.

Ibil Bedi
2023-05-27 21:00 - 22:30 | Intxaurrondoko Kultur Etxea (Donostia)
Kontzertua
Nafarroako herri ezberdinetan jaiotako musikariek osatzen dute Ibil Bedi. Pop musika egiten dute, baina ez diete muzin egiten bestelako musika eraginei, tartean, rockari edo folkari. Taldearen lehen lanak (Berandu baina garaiz) 2019an ikusi zuen argia; 2021ean argitaratu zuten bigarrena, Beltxarga Beltza; eta aurten eman dute Goldea. Azken horren aurkezpen bira hasi berri du taldeak.

McOnak
2023-05-28 00:00 - 03:00 | Zamudioko herrigunea
Kontzertua
Lekeitioko folk-rock taldeak iaz argitaratu zuen Bitakora diskoa. Gaurkoan, Urrats taldearekin partekatuko du oholtza.

Ibil Bedi
2023-05-28 20:00 - 21:30 | Astra (Gernika-Lumo)

'Troia' (estreinaldia)
2023-07-07 20:00 - 21:00 | Santa Klara komentu ataria (Zarautz)
Antzerkia
Kamikaz kolektiboaren kale antzerki proposamen hau Kalerki jaialdiaren egitarauaren barruan estreinatuko dute gaur.
Sinopsia: Herrian objektu misteriotsu bat agertu da. Arriskutsua izan daitekeelakoan, hiru superheroi deitu dituzte herria salbatzeko. Beraien botere guztiak erabiliko dituzte eginkizun hori gauzatzeko eta herritarren laguntza ezinbestekoa izango da. Herrian sortu den tentsioa handia da, baina, eta edozein momentutan eztanda egin dezake.
Amancay Gaztañaga, Erika Olaizola eta Iraia Elias dira obraren sortzaileak eta antzezleak.

Lukiek + Rodeo
2023-08-01 23:00 - 2023-08-02 03:00
Kontzertua
Lukiek taldea Mungiatik dator eta 90eko hamarkadako rockean eta esperimentazioan jarduten du eroso: indarra, melodia barra-barra eta soinu bereizgarria dauka. Taldekideak gazteak badira ere, dagoeneko eskarmentua daukate Sara Zozaya, Belako eta beste talde batzuetan aritzen direlako. 2021ean argitaratu zuten orain arteko azken diskoa: Lukiek #2.
Rodeo taldeko kideak, berriz, 2014an hasi ziren stoner doinuak lantzen. 2015eko abenduan maketa bat grabatu eta 2016ko otsailean aurkeztu ondoren, kontzertuak ematen hasi ziren. Hybris eta Moira diskoak argitaratu zituzten iaz.

'Historiak istorio' (estreinaldia)
2023-08-26 19:00 - 21:00 | Luhusoko Plaza
Kabalkada
Polliki dantza taldearen bultzadaz, Luhusoko biztanleek kabalkada prestatu dute, 2002tik lehen aldiz. Koa izan zen azkenaBaziren 21 Luhusoko kabalkada sasoineko azkena izanen da. Historiak istorio izenburua jarri diote, eta antzerkilariak Peio Berterretxen zuzendaritzapean prestatu dira.

'Historiak istorio'
2023-09-03 12:00 - 14:00 | Luhusoko Plaza

Bertsoak Muesen
2023-09-03 13:30 - 15:00 | Muesko frontoia
Jaialdia
Bertsolariak: Amets Arzallus, Nerea Ibarzabal, Maialen Lujanbio eta Julio Soto. Gai-jartzailea: Amaia Agirre
